Prešovská súťaž krátkych poviedok v nemeckom jazyku

Prešovská súťaž krátkych poviedok – Prešover Kurzgeschichtenwettbewerb – je literárna súťaž v nemeckom jazyku, ktorá sa začala organizovať v roku 2008 a odvtedy sa koná na Slovensku každoročne. Usporiadateľom sú lektoráty Inštitútu germanistiky Filozofickej fakulty Prešovskej univerzity v Prešove v spolupráci s Deutscher Akademischer Austauschdienst (DAAD), Goetheho inštitútom v Bratislave, Rakúskym kultúrnym fórom Bratislava a Österreichischer Austauschdienst (ÖAD).
Cieľom súťaže je podporiť nemecký jazyk na Slovensku, predovšetkým jeho nenútené umelecké využitie medzi mladými ľuďmi. 
Súťaž má dve kategórie: prvá je určená pre žiakov základných a stredných škôl, druhá pre študentov vysokých škôl. Zaslané príspevky hodnotí komisia, ktorú tvoria medzi inými rakúski, nemeckí a slovenskí spisovatelia, umelci, lektori. Jednotliví výhercovia získavajú hodnotné vecné ceny. Výherné príspevky sú taktiež každoročne knižne publikované.

Súťaž 2011 - Ballast 
V roku 2011 sa konala súťaž poviedok na tému "Ballast". Do súťaže sa prihlásilo 123 mladých autorov. 

Členovia poroty boli: nemecká spisovateľka Gabriele Wohmann, rakúsky spisovateľ  Martin Leidenfrost, slovenský spisovateľ  Michal Hvorecký a.i.

Zaslaných bolo 123 príspevkov, výhercovia prvých cien boli Karin Maria Dvorak (kategória študentov) a Luboš Kulan (kategória žiakov). Martin Jajcay dostal cenu mládeže.

Súťaž 2010 - fremdsprechen 
V roku 2010 sa konala súťaž poviedok na tému fremdsprechen, ktorej príspevky bolo možné zaslať do 15. apríla 2010. 
Členovia poroty boli: švajčiarsky spisovateľ Catalin Dorian Florescu, nemecký spisovateľ  Martin Becker, rakúsky spisovateľ Thomas Schafferer, slovenský germanista, spisovateľ a prekladateľ Ľudovít Petraško, Hans Golombek (DAAD), Evelyn Regenfus (Goethe-Institut), Arnulf Knafl (ÖAD), rakúsky lektor Inštitútu germanistiky Prešovskej univerzity Norbert Conti a nemecký lektor Inštitútu germanistiky PU Christian Irsfeld.

Zaslaných bolo 85 príspevkov, výhercovia prvých cien boli Radovana Miklošová (kategória študentov) a Kinga Pál (kategória žiakov).

Súťaž 2009 - Spiegelei 
V roku 2009 sa súťaž konala po prvýkrát, a to pod názvom Spiegelei. Zaslaných bolo 65 príspevkov, výhercovia prvých cien boli Ján Želonka (kategória študentov) a Marianna Sebőová (kategória žiakov), ktorí získali jazykový kurz vrátane cesty, ubytovania a stravy na Slovensku, príp. v Nemecku. 

Výhercovia získali ceny v hodnote spolu vyše 5 000 eur. Členovia poroty boli rakúsky spisovateľ Reinhard Kaiser-Mühlecker, nemecký herec a kabaretný umelec Steffen Möller, slovenský germanista, spisovateľ a prekladateľ Ľudovít Petraško, Arnulf Knafl (ÖK/ÖAD), Evelyn Regenfus (Goethe-Institut), Friederike Schomaker (DAAD), lektori Prešovskej univerzity Norbert Conti a Christian Irsfeld.

Publikácie 
 Spiegeleier. Kurzgeschichten. Vydavatelia: Norbert Conti a Christian Irsfeld v spolupráci s: Reinhard Kaiser-Mühlecker, Steffen Möller, Ľudovít Petraško, Arnulf Knafl, Evelyn Regenfus a Friederike Schomaker. Košice (Pectus) 2009.  --- ISBN 978-80-89435-02-9
 fremdsprechen. Kurzgeschichten. Vydavatelia: Christian Irsfeld a Norbert Conti v spolupráci s: Catalin Dorian Florescu, Martin Becker, Thomas Schafferer, Ľudovít Petraško, Evelyn Regenfus, Hans Golombek, Maria-Luise Nünning und Arnulf Knafl. Norderstedt (BoD) 2010. --- ISBN 978-3-8391-9955-8
 Ballast. Kurzgeschichten. Vydavatelia: Christian Irsfeld, Norbert Conti a Marion Bujňáková v spolupráci s: Gabriele Wohmann, Michal Hvorecký, Martin Leidenfrost, Ľudovít Petraško, Evelyn Regenfus, Roman Luckscheiter, Maria-Luise Nünning, Arnulf Knafl, Ingrid Puchalová und Gudrun Telge. Prešov (Grafotlač Šoltys) 2011. --- ISBN 978-80-970485-4-9

Externé odkazy 
 Stránka súťaže 2011 
 Stránka súťaže 2010 
 Stránka súťaže 2009 
 Ocenená poviedka Jána Želonku. Stránka Katedry germanistiky UKF v Nitre 
 Stránka SAIA 
 Begegnungen. Časopis SUNGu. č. I 2009. s. 10
 Stránka Nemeckého veľvyslanectva v Bratislave DE  , SK  
 Stránka Goetheho inštitúta v Bratislave DE , SK 
 Slovenský rozhlas, 03. 12. 2009 
 Regionálny denník STV2, 19. 02. 2010 
 Časopis Jazyk a kultura č.3 - 2010 
 Časopis na pulze, ročník 3, 2010, číslo 3

Referencie

Kultúra v Prešove
Literárne súťaže
Nemčina
Filozofická fakulta Prešovskej univerzity v Prešove